ai4bharat/Pralekha huggingface dataset:
وزیراعظم کا دفتر
وزیر اعظم نے سکھ برادری کے نمائندوں اور اٹلی میں عالمی جنگوں کے دوران لڑنے والے ہندوستانی فوجیوں کی یادگاری تقریبات میں شامل اداروں سے ملاقات کی
نئی دہلی۔ 30 اکتوبر وزیر اعظم جناب نریندر مودی نے اٹلی میں پہلی اور دوسری جنگ عظیم کے دوران لڑنے والے ہندوستانی فوجیوں کی یادگاری تقریبات میں شامل سکھ برادری کے نمائندوں اور اداروں سمیت مختلف تنظیموں کے کمیونٹی ممبران سے ملاقات کی اور ان سے بات چیت کی۔
وزیر اعظم نے ان جنگوں میں ہندوستانی فوجیوں کی بہادری کو خراج تحسین پیش کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-12341
(
وزیراعظم کا دفتر
پندرھویں برکس سربراہی اجلاس میں وزیر اعظم کی شرکت
وزیر اعظم جناب نریندر مودی نے 23 اگست 2023 کو جوہانسبرگ میں جنوبی افریقہ کی صدارت میں منعقدہ 15ویں برکس چوٹی کانفرنس میں شرکت کی۔
رہنماؤں نے عالمی اقتصادی بحالی، افریقہ اور گلوبل ساؤتھ کے ساتھ شراکت داری سمیت نتیجہ خیز بات چیت کی اور برکس ایجنڈے پر اب تک ہونے والی پیش رفت کا جائزہ لیا۔
اپنے خطاب کے دوران وزیر اعظم نے برکس کو مضبوط بنانے پر زور دیا جو یہ ہوگا:
B- بریکنگ بیریئر 
R- ری وائٹلائزنگ اکنامی 
I- انسپائرنگ انوویشن 
C- کریئیٹنگ اپارچونیٹی 
S- شیپنگ دی فیوچر 
اس دوران وزیر اعظم نے درج ذیل پہلوؤں پر بھی روشنی ڈالی:
- یو این ایس سی اصلاحات کے لیے قطعی ٹائم لائن طے کرنے کا مطالبہ
- کثیر جہتی مالیاتی اداروں میں اصلاحات کا مطالبہ
- ڈبلیو ٹی او میں اصلاحات کا مطالبہ کیا
- برکس پر زور دیا کہ وہ اپنی توسیع پر اتفاق رائے پیدا کرے
- برکس پر زور دیا کہ عالمی سطح پر اتحاد کا پیغام بھیجیں
- برکس اسپیس ایکسپلوریشن کنسورشیم کے قیام کی تجویز پیش کی
- انڈین ڈیجیٹل پبلک انفراسٹرکچر - انڈین اسٹیک برکس شراکت داروں کو پیش کی گئی
- برکس ممالک کے درمیان ہنر ، مہارت اور نقل و حرکت کو فروغ دینے کی پہل کی تجویز
- برکس ممالک نے بین الاقوامی بگ کیٹ الائنس کے تحت چیتوں کے تحفظ کے لیے مشترکہ کوششوں کی تجویز پیش کی
- برکس ممالک کے درمیان روایتی ادویات کا ذخیرہ قائم کرنے کی تجویز
- برکس شراکت داروں سے جی 20 میں اے یو کی مستقل رکنیت کی حمایت کرنے کا مطالبہ
وزارت دفاع
ہندوستانی بحری جہاز ترکش اِبسامر VIIکے لئے جنوبی افریقہ پہنچا
آئی این ایس ترکش 10 سے 12اکتوبر 2022 تک ہندوستانی ، برازیل اور جنوبی افریقی بحری افواج کے درمیان مشترکہ کثیر ملکی سمندری مشق ، آئی بی ایس اے ایم اے آرکے ساتویں ایڈیشن میں حصہ لینے کے لئے جنوبی افریقہ کی بندرگاہ گک بیرہاپہنچا۔
آئی بی ایس اے ایم اے آر (آئی بی ایس اے ایم اے آر VIکا پچھلا ایڈیشن سیمنس ٹاؤن جنوبی افریقہ میں یکم اکتوبر سے 13اکتوبر2018 تک منعقد کیا گیا تھا۔
ہندوستانی بحریہ کی نمائندگی تیگ کلاس گائیڈڈ میزائل فریگیٹ، آئی این ایس ترکش ، ایک چیتک ہیلی کاپٹر اور بحری کمانڈو فورس کے عملے کے ذریعے کیا جاتا ہے۔
آئی بی ایس اے ایم اے آر VIIکے بندر گاہ مرحلے میں پیشہ ورانہ تبادلہ جیسے نقصانات پر کنٹرول اور آگ پر قابو پانے کی مشق، وی بی ایس ایس ؍کروس بورڈنگ لیکچر اور خصوصی فورسیز کے مابین بات چیت شامل ہے۔
مشترکہ بحری مشق ، بحری تحفظ، مشترکہ آپریشنل تربیت، اعلیٰ ترین روایتوں کو ساجھا کرنے اور عام بحری خطروں کو دور کرنے کے لئے بین –کارکردگی صلاحیت کو مضبوط کرے گی۔
کامرس اور صنعت کی وزارتہ
دستکاری اور جی آئی کھلونے کو کوالٹی کنٹرول کے حکم سے مستثنیٰ قرار دیا گیا
نئی دہلی۔12 دسمبر کھلونوں کی فروخت اور برآمدات کے لئے ہندوستان کو عالمی مینوفیکچرنگ ہب بنانے کے وزیر اعظم کے وژن کی سمت ایک قدم بڑھاتے ہوئے وزارت تجارت کے محکمہ صنعت و داخلی تجارت کے فروغ  نے ملک بھر میں دیسی کھلونوں کی پیداوار اور فروخت میں اضافہ کی جانب اٹھائے جانے والے اقدامات کے ساتھ ایک جامع ایکشن پلان تیار کیا ہے۔ محکمہ کے ذریعہ کھلونے کے معیار اور معیاری تعمیل کے لئے کوالٹی کنٹرول کا حکم جاری کیا گیا ہے۔ یہ حکم یکم جنوری 2021 سے نافذ ہوگا۔ اس حکم نامہ کا مقصد ترجیحی بنیاد پر دیسی کھلونوں کے معیار کو برقرار رکھتے ہوئے' کھلونوں کے لیے ٹیم اَپ ' کو فروغ دینے کے لیے حکومت ہند ، ریاستوں اور شراکت داروں کی مربوط کوششوں کو آگے بڑھانا ہے ۔
اب ، ملک میں درمیانے ، چھوٹے اور مائیکرو کھلونا بنانے والی اکائیوں کو مراعات فراہم کرنے کے لیے کیے گئے اقدامات کے حصے کے طور پر ، ڈی پی آئی آئی ٹی نے کھلونا  سے متعلق دوسرا ترمیمی حکم ، 2020 جاری کیا ہے۔ اس میں ترقیاتی کمشنر  کے ساتھ رجسٹرڈ کاریگروں کے ذریعہ تیار کردہ اور فروخت کیے جانے والے سامانوں کو بی آئی ایس  ریگولیشنز ، 2018 ، کے شیڈول II کی اسکیم I کے مطابق ، بیورو آف انڈین اسٹنڈرز سے لائسنس کے تحت اسٹنڈرڈ نشان کے استعمال سے مستثنیٰ قرار دیا گیا ہے۔
ترمیمی حکم ، 2020 ، جغرافیائی اشارے کے طور پر رجسٹرڈ مصنوعات کو بھی بی آئی ایس  ریگولیشن ، 2018 کے شیڈول –II کی اسکیم – I کے مطابق ہندوستانی کھلونو ں کے معیارات کی تعمیل اور بیورو سے اسٹنڈرڈ نشان کے لائسنس کے لازمی استعمال کو مستثنیٰ قرار دیتا ہے۔ محکمہ کی طرف سے جاری کردہ گزٹ نوٹیفکیشن میں کہا گیا ہے کہ 'اس حکم نامہ میں کوئی چیز پیٹنٹ، ڈیزائن اور ٹریڈ مارک  کا رجسٹرڈ آفس کے جغرافیائی اشارے کے طور پر رجسٹرڈ مصنوعات کے رجسٹرڈ مالکان نیز رجسٹرڈ صارفین کے ذریعہ تیار اور فروخت کی گئی اشیاء اور سامان پر اطلاق نہیں ہوگا۔ '
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-8039
(Visitor Counter : 90
وزیراعظم کا دفتر
وزیراعظم نے سائنسدانوں اور انجنئروں کو ایک اور سنگ میل حاصل کرنے کے لئے مبارکباددی ہے
وزیراعظم جناب نریندرمودی نے سائنسدانوں اور انجینئروں کو ایک اور سنگ میل حاصل کرنے کے لئے مبارکباددی ہے۔گجرات میں اندرون ملک تیار پہلے سب سے بڑے 700 ایم ڈبلیو ای کھڑ ک پور نیوکلیائی پاور پلانٹ یونٹ -3نے مکمل صلاحیت کے ساتھ کام کرنا شروع کردیا ہے۔
ایک ایکس پوسٹ میں ، وزیراعظم نے کہا :
‘‘ ہندوستان نے ایک اور سنگ میل حاصل کیا ہے۔
گجرات میں اندرون ملک تیار پہلے سب سے بڑے 700 ایم ڈبلیو ای کھڑ ک پور نیوکلیائی پاور پلانٹ یونٹ -3نے مکمل صلاحیت کے ساتھ کام کرنا شروع کردیا ہے۔
ہمارے سائنسدانوں اور انجینئروں کو مبارکباد ۔’’
وزارات ثقافت
ثقافت کی وزارت نے خواتین کا عالمی دن 2022 منایا اس کا موضوع تھا
#BreakTheBias and #SharingIsCaring
ان خواتین نے ،جنہوں نے تفریق کو ختم کیا ہے، نہ صرف اپنی زندگیاں تبدیل کی ہیں بلکہ ان لوگوں کی بھی زندگیوں میں تبدیلیاں لائی ہیں جو ان کے اطراف میں رہتی ہیں: میناکشی لیکھی
ثقافت اور بیرونی امور کی مرکزی وزیر مملکت محترمہ میناکشی لیکھی نے آج جن پتھ میں اندراگاندھی نیشنل سینٹر آف آر ٹس میں خواتین کا بین الاقوامی دن 2022 منایا۔
اس تقریب میں گویانہ ،وینزوئیلا ، پولینڈ ، بلغاریہ ، مڈغاسکر جیسے ملکوں کی خواتین سفیروں اور ثقافت کی وزارت کی خواتین افسروں کے علاوہ برکس -سی سی آئی کے ممتاز ارکان نے شرکت کی ۔
برکس - سی سی آئی کے تعاون سے ثقافت کی وزارت نے اس تقریب کا اہتمام کیا تھا ،جسے مختلف فنکاروں کی شاندار کارکردگی کے ساتھ پرجوش طریقے سے منایا گیا۔اس میں انسانی مہارت ، ویسٹرن کی سری ستیہ سائیں یونیورسٹی کے طلبا نے شرکت کی اور دلی یونیورسٹی کے ہندوکالج کے بینڈ کے ذریعہ کلاسک میوزک کا مظاہرہ کیا گیااور اے آئی آئی اے کے ڈائریکٹر پروفیسر تنوجہ نساری کے ذریعہ لائف اسٹائل کے بارے میں روشنی ڈالی گئی ۔
اپنے خطاب میں محترمہ میناکشی لیکھی نے کہا کہ آج ہم شکتی پرو کو آزادی کا امرت مہوتسو کے حصے کے طورپر منارہے ہیں ۔ یہی وقت ہے کہ آج ان قربانیوں کو یاد کیا جائے جو آزادی کی جدوجہد کے دوران خواتین نے دی تھیں ۔انہوں نے اس حقیقت کو بھی اجاگر کیا کہ ہندوستانی معاشرے میں خواتین مسیحی پیشوا کے ساتھ ساتھ ملکہ بھی بن سکتی ہیں۔
وزیر موصوفہ نے کہا کہ یہ بات قابل ذکر ہے کہ سبھی خواتین نے جو یہاں موجود ہیں ، کسی نہ کسی صورت میں تنگ نظری کو ختم کردیا ہے اور آج کی تقریب کا موضوع ہے تنگ نظری کو ختم کرنا ۔ محترمہ میناکشی لیکھی نے اپیل کی کہ مردوں کو بااختیار بنانے کے کوز کے لئے آگے آنا چاہئے او ر اس کے لئے حمایت کرنی چاہئے ۔ساتھ ہی ساتھ ان تمام اچھے لوگوں کو یاد کرنا بھی ضروری ہے جو ہماری زندگیوں میں آئے ہیں۔
اس تقریب کی خاص بات یہ رہی کہ وہاں موجود لوگوں نے وزیر مملکت محترمہ میناکشی لیکھی سے بات چیت کی ، جنہوں نے خواتین کو اس بات کے لئے حوصلہ افزائی کی کہ وہ تنگ نظری کو ختم کرنے کی اپنی داستانو ں کو شئیر کریں ۔بھارت میں روانڈہ کی سفیر عالی جناب محترمہ جیکلین موکنگرا ، وینزوئیلا کی سفیر کوروموٹو گوڈوائے کالڈیرو ن نے بتایا کہ انہوں نے کس طرح جدوجہد کی ہے اور اس مووجودہ پوزیشن پر پہنچنے کے لئے کس طرح محنت کی ہے۔
محترمہ لیکھی نے اس موقع پر بھارت کی ممتاز خواتین سے متعلق ایک آر ٹ نمائش کا بھی افتتاح کیا اور ثقافت کی وزارت کی حصولیابیاں حاصل کرنے والی خواتین کو میمنٹوز پیش کئے ۔
وزیراعظم کا دفتر
صاحب کمال اداکار رِشی کپور کی رحلت پر وزیراعظم کی تعزیت
نئی دہلی، 30اپریل2020،وزیراعظم جناب نریندر مودی نے صاحب کمال اداکار رِشی کپور کی رحلت پر تعزیت کا اظہار کیا ہے۔
وزیراعظم نے اپنے پیغام میں کہا ہےکہ‘ کثیر پہلوئی شخصیت کے مالک ، ہر دالعزیزاورزندگی سے بھرپور۔۔۔یہ تھے رِشی کپور جی۔ وہ صلاحیتوں کا مخزن تھے۔ میں ہمیشہ ان کے ساتھ اپنی ملاقات خواہ یہ سوشل میڈیا پر ہی تھی، کو یاد رکھوں گا۔وہ فلموں اور بھارت کی ترقی کے لئے جوش و جذبے سے معمور تھے۔ان کی رحلت باعث رنج ہے۔ ان کےکنبے اور ان کے مداحین کے لئے اظہار تعزیت۔اوم شانتی’۔
۔۔۔۔۔۔۔۔۔۔۔
م ن۔ک ا۔
U-2148
(
نائب صدر جمہوریہ ہند کا سکریٹریٹ
نائب صدر جمہوریہ نے 36ویں سورج کنڈ بین الاقوامی دستکاری میلہ کا افتتاح کیا
نائب صدر نے ہر ایک سے گزارش کی کہ تحائف دینے کے لیے سامان تلاش کرتے وقت مقامی طور پر تیار کردہ دستکاری اشیاء پر غور کریں
نائب صدر جناب جگدیپ دھنکر نے آج فرید آباد، ہریانہ میں 36ویں سورج کنڈ بین الاقوامی دستکاری میلے کا افتتاح کیا۔ اس موقع پر انہوں نے ہر ایک سے گزارش کی کہ وہ اپنے دوستوں اور رشتہ داروں کو تحائف دینے کے لیے سامان تلاش کرتے وقت مقامی طور پر تیار کردہ دستکاری اشیاء پر غور کریں۔ انہوں نے اس بات پر زور دیا کہ اس طرح کے نقطہ نظر سے نہ صرف آرٹ کی بہت سی منفرد شکلوں کے تحفظ میں مدد ملے گی بلکہ ہمارے ہنرمند دستکاروں اور کاریگروں کی معاشی حالت میں بھی اضافہ ہوگا۔
سورج کنڈ میلہ پہنچنے پر جناب دھنکر اور ڈاکٹر سدیش دھنکر کا ہریانہ کے وزیر اعلیٰ جناب منوہر لال اور ریاست کے دیگر معززین نے استقبال کیا۔ اس کے بعد انہوں نے شراکت دار ملک  کے علاقے کا دورہ کیا، جو شمال مشرقی خطے کا علاقہ ہے، جو اس سال کے لیے تھیم ریاست ہے اور منفرد ’اپنا گھر‘، ایک روایتی ہریانوی گھر، جو کہ علاقے کے نسلی اور روایتی انداز کو ظاہر کرتا ہے۔
اجتماع سے خطاب کرتے ہوئے نائب صدر جمہوریہ نے سورج کنڈ میلے کو ہندوستان کی کاریگری کے ناقابل یقین تنوع اور ورثے کا ایک حیرت انگیز مظاہرہ قرار دیا۔ انہوں نے ریاستی حکومت اور میلے کے منتظمین کی ہندوستان کے کاریگروں کی تخلیقی صلاحیتوں اور ہنر کو ظاہر کرنے اور فروغ دینے کی کوششوں کی ستائش کی۔
مختلف اختراعی اقدامات جیسے مدرا یوجنا، ایک ضلع، ایک پروڈکٹ اور یونٹی مال کا حوالہ دیتے ہوئے، جناب دھنکر نے کہا کہ حکومت ہر ممکن ذرائع سے ہندوستانی دستکاری، ہینڈلوم اور علاقائی فن کو فروغ دینے کے لیے پرعزم ہے۔ اس سال کے بجٹ میں دستکاروں کے لیے ایک پہل، وزیر اعظم وشوکرما کوشل سمان کی تعریف کرتے ہوئے، انہوں نے کہا کہ اس سے ہمارے وشوکرما کو اپنی تخلیقات کی رسائی اور معیار کو بڑھانے میں مدد ملے گی۔
نائب صدر جمہوریہ نے کہا کہ شمال مشرقی ریاستیں ہندوستان کی ’لک -ایسٹ اور ایکٹ-ایسٹ‘ پالیسی میں بہت اہم اسٹیک ہولڈرز ہیں، جو بہت اثر انگیز ثابت ہو رہی ہے۔ ہندوستان کو مواقع اور سرمایہ کاری کا ایک روشن مقام بتاتے ہوئے، جناب دھنکر نے ’آتم نربھر بھارت‘ بنانے میں ہندوستان کے دستکاروں اور کاریگروں کے تعاون کی تعریف کی۔
جناب دھنکر نے نوجوانوں کو ہمیشہ ’’بھارت کو پہلے‘‘ رکھنے کی تلقین کی اور ان سے کہا کہ وہ ہمارے آئین میں درج بنیادی فرائض کو پڑھیں اور ان پر عمل کریں۔
سورج کنڈ بین الاقوامی دستکاری میلہ 2023 کا افتتاح آج نائب صدر جمہوریہ نے کیا جو ہریانہ کے سورج کنڈ میں 3 سے 19 فروری 2023 تک کھلا رہے گا۔
ہریانہ کے وزیر اعلیٰ منوہر لال، اعلیٰ سرکاری افسران، سفارت کاروں اور علاقے کے عوامی نمائندوں نے اس تقریب میں شرکت کی۔
جدید اور قابل تجدید توانائی کی وزارت
ہندوستان اور ازبکستان کے ذریعہ شمسی توانائی کے میدان میں تعاون سے مفاہمت نامے پر دستخط کئے جانے کو کابینہ کی منظوری
وزیراعظم نریندر مودی کے زیر قیادت مرکزی کابینہ کو مطلع کیا گیا ہے کہ ہندوستان اور ازبکستان کے درمیان شمسی توانائی کے میدان میں تعاون کرنے کے ایک مفاہمت نامے پر دستخط کئے گئے ہیں۔
نیشنل انسٹی ٹیوٹ آف سولر انرجی ، بھارت کی نئی اور قابل تجدید توانائی کی وزارت اور ازبکستان کے انٹر نیشنل سولر انرجی انسٹی ٹیوٹ کے درمیان کارکردگی کے خاص علاقے ریسرچ/ نمائش اور آزمائشی پروجیکٹوں کے نشاندہی سے متعلق ہوں گے جو مندرجہ ذیل ہیں:
- سولر فوٹو والٹائک
- اسٹوریج ٹیکنالوجیزس
- ٹیکنا لوجی کی منتقلی
باہمی رضا مندی کے تحت دونوں فریق انٹر نیشنل سولر الائنس کے رکن ممالک میں آزمائشی پروجیکٹوں کے قیام اوراس پر عمل درآمد کے لئے کام کریں گے۔
وزارت دفاع
وزیر دفاع جناب راج ناتھ سنگھ نے گردابی طوفان تاؤتے سے پیدا شدہ صورت حال سے نمٹنے کے لئے مسلح افواج کی کوششوں کی ستائش کی
نئی دہلی، 17/مئی2021 ۔ وزیر دفاع جناب راج ناتھ سنگھ نے گردابی طوفان تاؤتے سے پیدا شدہ صورت حال سے نمٹنے کے لئے مسلح افواج کے ذریعہ سول انتظامیہ کے افسران کو دستیاب کرائی جارہی مدد اور تیاریوں کا جائزہ 17 مئی 2021 کو ویڈیو کانفرنسنگ کے ذریعہ لیا۔ اس میٹنگ میں چیف آف ڈیفنس اسٹاف جنرل بپن راوت، سکریٹری دفاع ڈاکٹر اجے کمار، بحریہ اسٹاف کے سربراہ ایڈمیرل کرم بیر سنگھ، فضائیہ کے سربراہ ایئر چیف مارشل آر کے ایس بھدوریا اور بری فوج کے سربراہ جنرل ایم ایم نرونے اور دفاعی تحقیق و ترقی محکمہ کے سکریٹری اور دفاعی تحقیق و ترقی تنظیم کے چیئرمین بھی اس میٹنگ میں موجود تھے۔
میٹنگ کے دوران وزیر دفاع کو بتایا گیا کہ بھارتی بحریہ کی 11 غوطہ خور ٹیموں کو تیار رکھا گیا ہے، تاکہ متاثرہ ریاستوں سے درخواست موصول ہونے کی صورت میں ان کی خدمات حاصل کی جاسکے۔ فوری کارروائی اور امدادی کاموں کے لئے 12 سیلاب راحت رسانی ٹیموں اور میڈیکل ٹیموں کو تعینات کیا گیا ہے۔ گردابی طوفان کے بعد ضرورت پڑنے پر فوری ڈھانچہ جاتی مرمت کے لئے مرمت اور بچاؤ ٹیمیں بھی لگائی گئی ہیں۔
تلوار، ترکش اور تبر نامی تین جہازوں کو متاثرہ علاقوں میں ضرورت کے مطابق فوری مدد اور راحتی اشیاء پہنچانے کے لئے تیار رہنے کو کہا گیا ہے۔ کچھ دیگر جہاز بھی مغربی سمندری ساحل پر خراب موسم کی وجہ سے پھنسی مچھلی پکڑنے والی کشتیوں/ چھوٹی کشتیوں کی مدد کے لئے تیار ہیں۔ بحریہ نے سمندری ٹوہی جہاز مسلسل ماہی گیروں کو طوفان کی جانکاری اور انتباہ دے رہے ہیں۔
جناب راج ناتھ سنگھ کو یہ بھی بتایا گیا کہ کرناٹک کے ساحل پر پھنسے بھارتی ٹگ بوٹ کورومنڈل سپورٹر- XI کے کریو ممبر کو بچانے کے لئے بحریہ کو لگایا گیا۔ گوا میں بحریہ کے ایئر اسٹیشن سے ایک اور ہیلی کاپٹر کو کریو ممبر لاپتہ اراکین کی تلاش میں مدد کے لئے لگایا گیا ہے۔
وزیر دفاع کو یہ بھی بتایا گیا کہ بھارتی فضائیہ نے این ڈی آر ایف کے عملے اور ٹنوں وزن والی اشیاء کو احمدآباد پہنچانے کے لئے اپنے جہاز تعینات کئے ہیں۔ 16 مئی 2021 کو بھارتی فضائیہ نے کولکاتہ سے احمدآباد تک این ڈی آر ایف کے 167 عملہ اور 16.5 ٹن وزن کی اشیاء لے جانے کے لئے دو سی-130جے اور اے این-32 طیارے کو کام پر لگایا تھا۔ ایک دیگر سی-130جے اور دو اے این-32 طیاروں کو وجے واڑہ سے احمدآباد تک 121 این ڈی آر ایف عملہ کوپہنچانے اور 11.6 ٹن سامان ڈھونے کے کام میں لگایا گیا۔ اس کے علاوہ دو سی-130جے طیاروں نے این ڈی آر ایف کے لئے پونے سے احمد آباد تک 110 عملہ اور 14 ٹن سامان پہنچانے کا کام کیا۔
جناب راج ناتھ سنگھ کو یہ بھی بتایا گیا کہ انجینئر ٹاسک فورس کے ساتھ جام نگر سے دیو کے لئے فوج کی دو ٹکڑیاں بھیجی گئی ہیں۔ ضرورت پڑنے پر فوری کارروائی کے لئے دو مزید ٹکڑیوں کو جوناگڑھ بھیجا گیا ہے۔ وزیر دفاع کو بتایا گیا کہ فوج مسلسل سول انتظامیہ کے راستے میں ہے۔
وزیر دفاع نے تینوں افواج کو ہدایت دی ہے کہ وہ موجودہ صورت حال سے نمٹنے کے لئے سول انتظامیہ کی ہر ممکن مدد کریں۔
صحت اور خاندانی بہبود کی وزارت
حکومت ہند،کووڈ کے بندوبست کے لئے موصول ہونے والی عالمی امداد کو ریاستوں اور مرکز کے زیر انتظام خطوں کے طبی دیکھ ریکھ ادارو ں کو موثر طریقے سے مختص کررہی ہے اور فوری طور پر پہنچا رہی ہے
اب تک 6608 آکسیجن کنسنٹریٹر، 3856 آکسیجن سلنڈر ، 14 آکسیجن جنریشن پلانٹ ، 4330 وینٹی لیٹر / بائی پی اے پی ، تقریباََ تین لاکھ ریمڈیسیویر شیشیاں پہنچائی / بھیجی گئی ہیں
نئی دہلی، 10 مئی 2021: بھارت کے ساتھ کھڑے ہونے اور اس کے لئے نیک خواہشات کے اظہار کے طورپر عالمی برادری نے کووڈ -19 کے خلاف اس اجتماعی جنگ میں بھارت کی کوششوں میں مدددینے کے لئے تعاون کا ہاتھ بڑھایا ہے۔ حکومت ہند نے بھارت کو موصول ہونے والی امداد کو موثر طریقے سے مختص کئے جانے اور فوری طور پر تقسیم کے لئے ایک موزوں اور منظم میکانزم تیار کیا ہے۔اس سے مددحاصل کرنے والی ریاستوں / مرکز کے زیر انتظام علاقوں اور طبی دیکھ ریکھ اداروں کے طبی بنیادی ڈھانچے کو مدد ملے گی اور اسپتال میں داخل ہونے والے کووڈ -19 مریضوں کے موثر کلینکل بندوبست کے واسطے ان کی کلینکل بندوبست کی صلاحیت مستحکم ہوگی۔
حکومت ہند کو مختلف ملکوں / تنظیموں سے 27 اپریل 2021سے بین الاقوامی عطیات اور کووڈ-19 ریلیف میڈیکل سپلائی اور آلات کی امداد حاصل ہورہی ہے۔
مجموعی طور پر 27 اپریل 2021 سے 7 مئی 2021 تک 6608 آکسیجن کنسنٹریٹر، 3856 آکسیجن سلنڈر ، 14 آکسیجن جنریشن پلانٹ ، 4330 وینٹی لیٹر / بائی پی اے پی ، تقریباََ تین لاکھ ریمڈیسیور شیشیاں پہنچائی / بھیجی گئی ہیں۔
یو ایس آئی ایس پی ایف ، سوئٹزر لینڈ ، پولینڈ ،نیدرلینڈ اور اسرائیل سے 7 مئی 2021 کو موصول ہونے والی اہم اشیا ء :
- آکسیجن کنسنٹریٹر ،
- ریمڈیسیور ،
- وینٹی لیٹر ،
- آکسیجن جنریشن پلانٹ 
موصولہ اشیا کو فوری طور پر موثر طریقے سے مختص کرنے اورریاستوں / مرکز کے زیر انتظام خطوں اوراداروں کو پہنچانا ایک جاری رہنے والا عمل ہے۔مرکزی وزارت صحت مستقل طریقے سے اس کام کی نگرانی کررہی ہے۔
فوٹو-1: امریکہ – انڈیا اسٹریٹجک پارٹنرشپ فورم کی جانب سےموصول ہونے والے 100 آکسیجن کنسنٹریٹر آج دلی سے آسام بھیجے گئے
فوٹو- 2: طبی استعمال کے لئے 93فیصدآکسیجن کی 360 لیٹرتیار کرنے والا اور 420 لیٹر آکسیجن ذخیرہ کرنے کی صلاحیت والا ایک جرمن موبائل آکسیجن پروڈکشن اینڈ فلنگ سسٹم، آج صبح ڈی آر ڈی او کو بھیجا گیا تاکہ وہ اپنی صحت سہولیات میں اسے استعمال کرسکیں
فو ٹو-3 : نیدر لینڈ سے موصولہ 112 وینٹی لیٹردلی سے تلنگانہ کے لئے روانہ
مرکزی وزارت صحت میں ایک مخصوص کوارڈی نیشن سیل کی تشکیل کی گئی ہے،جس کا مقصد گرانٹ ، امداد اور عطیات کے طورپر موصول ہونے والی بیرونی ممالک کی کووڈ ریلیف اشیا ء کو حاصل کرنے اور مختص کرنے کے کام میں تال میل کرنا ہے۔اس سیل نے 26 اپریل 2021سے کام کرنا شروع کردیا ہے۔وزارت صحت نے 2 مئی 2021سے ایک معیاری طریقہ عمل تیار کیا ہے اور اس کو نافذ کیا گیا ہے۔
شماریات اور پروگرام کے نفاذ کی وزارت
قومی نمونہ سروے  کے 76 ویں اور 77 ویں دور کے تحت آنے والے موضوعات پر 17 واں قومی سیمینار
قومی نمونہ سروے  کے 76 ویں اور 77 ویں دور میں شامل موضوعات پر دو روزہ قومی سیمینار کا افتتاح آج کوچین کے سیمینار ہال میں مہمان خصوصی پروفیسر  کے این مدھوسودنن، وائس چانسلر،سی یو ایس اے ٹینے کیا۔ یونیورسٹی آف سائنس اینڈ ٹیکنالوجی ، کوچی۔ افتتاحی اجلاس میں مہمان خصوصی پروفیسر  پی جی سنکرن، پرو وائس چانسلر، سی یو ایس اے ٹی ، قومی شماریاتی دفتر  کےاےڈی جیز ، ایم ایس پی آئی، ایڈیشنل سیکرٹری، ایم ایس پی آئی، ، آزاد ڈومین کے ماہرین، ریٹائرڈ پروفیسرز ، ورکنگ گروپ کے ممبران، اکیڈمیا کے نمائندے، محققین اور میڈیا نے بھی شرکت کی۔
اپنے افتتاحی خطاب میں، مہمان خصوصی، کوچین یونیورسٹی آف سائنس اینڈ ٹیکنالوجی کے وائس چانسلر نے مشاہدہ کیا کہ وزارت کی طرف سے سیمینار کے مقام کا انتخاب تدریس کے شعبے میں شماریات سمیت تحقیق میں سی یو ایس اے ٹی کے کام کا اعتراف/منظوری ہے۔ انہوں نے 17 ویں سیمینار کی میزبانی کا موقع فراہم کرنے پر وزارت کا شکریہ ادا کیا۔کوچین یونیورسٹی آف سائنس اینڈ ٹیکنالوجی میں قومی سیمینار میں اپنے خطاب میں انہوں نے ماہرین تعلیم میں تحقیقی بصیرت کی حمایت کرنے والے ڈیٹا کی بڑھتی ہوئی ضرورت پر زور دیا اور ملک میں ڈیٹا تیار کرنے والی مختلف ایجنسیوں کے ساتھ مضبوط تعاون پر زور دیا۔ انہوں نے این ایس او، پی ایس پی آئی کی طرف سے سامنے لائی گئی تفصیلی سروے رپورٹوں کی تعریف کی اور تسلیم کیا کہ نیشنل سیمپل سروے  رپورٹس ملک میں ڈیٹا پر مبنی علم کی بنیاد کی ریڑھ کی ہڈی ہیں۔
ایڈیشنل ڈائریکٹر جنرل ایس سی ڈی نے مہمانوں کا خیرمقدم کیا اور سیمینار میں شرکت کے لیے وقت نکالنے پر سبھی کا شکریہ ادا کیا۔ انہوں نے توقع ظاہر کی کہ ان دو روزہ سیمینار میں ہونے والی بحث مستقبل میں سروے کی منصوبہ بندی کے مزید ارتقا کے لیے علم کے ذخیرے کا ایک بہترین ذریعہ ثابت ہوگی۔
پرو وائس چانسلر، سی یو ایس اے ٹی ، نے اپنے تبصرے میں، نوٹ کیا کہ این ایس ایس ہندوستان میں ایک گھریلو نام ہے، خاص طور پر جب بات تعلیمی دنیا میں آزاد تحقیق کی ہو۔
ایڈیشنل ڈائریکٹر جنرل، این ایس او ، ایم او ایس پی آئی نے آرگنائزنگ ٹیم کا شکریہ ادا کیا اور کہا کہ ان دو راؤنڈز کے نتائج پر قومی سیمینار، پالیسی سازوں، ماہرین تعلیم اور محققین کے لیے انتہائی معنی خیز تھا۔
ایڈیشنل ڈائریکٹر جنرل، این ایس او ، ایم او ایس پی آئی نے مشاہدہ کیا کہ یہ انٹرایکٹو پلیٹ فارم خود شناسی کے لیے انتہائی اہم ہے اور اس کے استعمال سے فیلڈ میں ڈیٹا اکٹھا کرنے کے طریقے میں ضروری بہتری آتی ہے۔ وہ اکیڈمیاں، محققین اور وزارت کے درمیان تعاون کے حامی تھے۔
ش ح۔ ش ت۔ج
Uno-9785
(Visitor Counter : 85
بھارتی چناؤ کمیشن
گوا میں 2019 کے عام انتخابات کے تیسرے مرحلے میں پولنگ کل
لوک سبھا کی دو سیٹوں کے لئے 12 امیدوار میدان میں
چناؤ کو خو ش اسلوبی سے کرانے کے لئے 1652 پولنگ اسٹیشنوں کا قیام
نئی دہلی، 22 اپریل 2019 / گوا میں عام انتخابات کے تیسرے مرحلے کے لئے کل ووٹ ڈالے جائیں گے ، دو پارلیمانی حلقوں نارتھ گوا اور ساؤتھ گوا میں ہونے والی پولنگ کے لئے 12 امیدوار میدان میں ہیں ، جبکہ 1135811 ووٹرس اپنے حق رائے دہی کا استعمال کریں گے جن میں 555768 مرد ووٹرس اور 580043 خواتین ووٹرس ہیں۔ لوک سبھا کی دونوں سیٹوں کی ووٹنگ کے لئے 1652 پولنگ اسٹیشن قائم کئے گئے ہیں تاکہ چناؤ خوش اسلوبی سے کرائے جاسکیں۔
۔۔۔۔۔۔۔۔۔۔۔
م ن۔ ح ا ۔ ج ۔
U- 1938
(Visitor Counter : 38
امور صارفین، خوراک اور عوامی تقسیم کی وزارت
چینی کے شعبے میں جاری بحران سے نمنٹنے کے لئے اقتصادی امورسے وابستہ کابینی کمیٹی کے فیصلوں کا نفاذ
نئی دہلی ،8جون : اقتصادی امورسے وابستہ کابینی کمیٹی نے 6جون ، 2018کو منعقدہ اپنی میٹنگ میں جو فیصلے لئے تھے ، ان فیصلوں پرعمل کرتے ہوئے خوراک وسرکاری نظام تقسیم کے محکمے  نے 7جون ، 2018کو درج ذیل احکامات /نوٹی فیکیشن جاری کیاہے ۔
 چینی کی قیمت آرڈر2018
چینی کی قیمت  آرڈر2018کی تجاویز کے تحت یہ احکامات جاری کئے گئے ہیں کہ چینی کا کوئی بھی پروڈیوسر، فیکٹری کے گیٹ پر، تاحکم ثانی، 29روپے فی کلوگرام سے کم کے نرخ پرچینی فروخت نہیں کریگا۔
 احکامات اس امرکے بھی جاری کئے گئے ہیں کہ کوئی بھی پروڈیوسرحکومت کی جانب سے ہرمہینے سفید /ریفائنڈ چینی کی مقررہ مقدار کے علاوہ سفید چینی /ریفائنڈچینی کااسٹاک اپنی تحویل میں نہیں رکھ سکے گا۔
 اس امرکے بھی احکامات جاری کئے گئے ہیں یہ ہرایک پروڈیوسر،ماہ جون کے آخرتک، سفید چینی /ریفائنڈچینی کی کتنی مقدارکا اسٹاک رکھ سکے گا۔
وزیراعظم کا دفتر
وزیر اعظم 22 جولائی کو انڈیا آئیڈیاز سمّٹ سے کلیدی خطاب کریں گے
نئیدہلی21 جولائی 2020۔وزیراعظم جناب نریندرمودی 22 جولائی کو انڈیا آئیڈیاز سمّٹ سے کلیدی خطاب کریں گے ۔
سمٹ کی میز بانی یوایس - انڈیا بزنس کونسل کررہی ہے ۔ اس سال کونسل کے قیام کی 45ویں سالگرہ منائی جارہی ہے۔ اس سال کے انڈیا آئیڈیاز سمٹ کا مرکزی موضوع ’’ ایک بہتر مستقبل کی تعمیر ‘‘ ہے ۔
ورچوول سمٹ میں بھارتی اور امریکی حکومت کے پالیسی سازوں ، ریاستی سطح کے افسران اور کاروبار اور معاشرے سے تعلق رکھنے والے فکری رہنماؤں کی اعلیٰ سطحی موجو دگی ہوگی۔سمٹ کے دیگر اہم مقررین میں خارجی امور کے وزیر ڈاکٹر ایس جے شنکر ، امریکی وزیر خارجہ جناب مائک پومپیو ، ورجینیا کے سینیٹر اور سینٹ انڈیا کوکس کے شریک چیئر جناب مارک وارنر ،اقوام متحدہ میں امریکہ کی سابق سفیر محترمہ نکی ہیلے شامل ہیں۔سمٹ میں وبائی مرض کے بعد کی دنیا میں بھارت – امریکہ تعاون اور دونوں ملکوں کے درمیان رشتے کے مستقبل سمیت کئی شعبوں پر تبادلہ خیال کیا جائے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔رم
U-4049
(